На основу члана 57.став 1.члан 1.Закона о основама система образовања и

васпитања ("Службени гласник РС" број 72/09,52/11,55/13) и члана 173.Статута Основне школе „Павле Савић" број 783 од 10.9.2013. године,Школски одбор Основне школе "Павле Савић" у Београду на седници одржаној дана 22.1.2015године донео је

**ПОСЛОВНИК О РАДУ УЧЕНИЧКОГ ПАРЛАМЕНТА**

**I.ОПШТЕ ОДРЕДБЕ**

**Члан 1.**

Овим пословником уређује се начин рада и одлучивања Ученичког

парламента Основне школе „Павле Савић".

Парламент чине по два представника сваког одељења седмог и осмог

разреда у школи,са примерним владањем

Чланове Парламента бирају ученици одељењске заједнице сваке школске

године.Чланови Парламента бирају председника,заменика председника,записничара, два представника који учествују у раду без права одлучивања, на Одељенском већу, Наставничком већу Школском одбору, Тиму за заштиту ученика, Тиму за школско развојно планирање

**Члан 2.**

Председник Ученичког парламента стара се о правилној примени

одредаба овог Пословника.

 **Члан 3.**

Надлежност Ученичког парламента је:

- давање мишљења и предлога стручним органима, школском одбору,

савету родитеља и директору о правилима понашања у школи, мерама

безбедности ученика, годишњем плану раду, школском развојном

плану, школском програму, начину уређивања школског простора,

избору уџбеника, слободним и ваннаставним активностима, учешћу на

спортским и другим такмичењима и организацији свих манифестација

ученика у школи и ван ње и другим питањима од значаја за њихово

образовање;

- разматрање односа исарадње ученика и наставника или стручних

сарадника;

- обавештавање ученика о питањима од посебног значаја за њихово

школовање и о активностима ученичког парламента;

- активно учешће у процесу планирања развоја школе и у

самовредновању школе;

- предлагање чланова стручног актива за развојно планирање из реда

ученика,

-бира представнике ученика који учествују у раду органа Школе

- доноси програм рада

**II. СЕДНИЦЕ ПАРЛАМЕНТА**

**Члан 4.**

Седнице Ученичког парламента одржавају се по потреби.

Одржавање седница Парламента објављује се огласној табли школе, или

се обавештавање врши путем књиге обавештења.

**Члан 5.**

Председнику Парламента у припреми седница помаже запослени који је

задужен испред Школе за рад са члановима Ученичког парламента и поједини

чланови Парламента.

**Члан 6.**

Припреме дневног реда Парламента врше се у договору са координатором ученичког парламента

**Члан 7.**

Седницама Ученичког парламента поред чланова могу присуствовати

директор, чланови Школског одбора и Наставничког већа.

**Члан 8.**

У предлог дневног реда Парламента школе могу се уврстити она питања

која спадају у надлежност Праламента према Закону и Статуту Школе.

 **Члан 9.**

За предложене тачке дневног реда потребно је припремити одговарајући

писани материјал.

**Члан 10.**

Седнице Парламента сазива председник или заменик председника у

његовом одсуству.

Председник Парламента или његов заменик дужан је да сазове Парламент на захтев:директора школе, Наставничког већа, Школског одбора, Синдиката школе и једне трећине чланова Парламента.

Позив за седницу мора се доставити члановима најкасније три дана пре

одржавања седнице који треба да садржи предлог дневног реда, дан, час и место одржавања седнице.

**III. ТОК РАДА НА СЕДНИЦИ**

**Члан 11.**

На првој конститутивној седници Парламента школе бира се председник и

заменик.

Мандат председника и заменика траје једну годину .

**Члан 12.**

Седницама Парламента председава председник односно заменик.

Председник утврђује присутност и одсутност чланова Парламента.

Када утврди да седници присуствује већина Парламента од укупног броја

седница може да почне са радом а у супротном се седница одлаже и заказује се

нова седница.

 **Члан 13.**

Председник Парламента стара се да се рад на седници правилно одвија и

одржава ред на седници.

Председник Парламента има следећа права и дужности:

- стара да се рад на седницама Парламента одвија према утврђеном

дневном реду;

- даје реч члановима Парламента, и другим учесницима на седници.

- потписује донете одлуке и закључке.

 **Члан 14.**

Члан Парламента има права и дужности:

- да присутвује седницама Парламента и да учествује у раду;

- да обавести председника о свом одсуству.

- да извести своје одељење о одлукама, закључцима и предлозима.

**Члан 15.**

Пре преласка на дневни ре Парламента доноси се одлука о усвајању

записника са претходне седнице.

**Члан 16.**

Извештај о одређеним тачкама дневног реда подноси известилац.

Свако ко жели да учетвује у расправи претходно мора добити дозволу од

председника.

**Члан 17.**

Када се заврши расправа о једној тачки дневног реда не може се прећи на

следећу док се не донесе одлука.

**IV. КВОРУМ И ОДЛУЧИВАЊЕ**

**Члан 18.**

Парламент доноси одлуке већином гласова укупног броја чланова.

**Члан 19.**

За сваки предлог о коме се расправља мора се донети одлука и

извршилац, начин и рок извршења.

Прихваћена формулација одлуке уноси се у записник.

**Члан 20.**

Гласање је по правилу јавно.Јавно гласање врши се подизањем руке.

Чланови Парламента гласају на тај начин што се изјашњавају за или

против предлога, уздржавају од гласања или издвајају мишљење.

У случају да је број гласова за и против изједначен гласање се понавља.

**V. ОДЛАГАЊЕ И ПРЕКИД РАДА СЕДНИЦЕ**

**Члан 21.**

Парламет може длучити да се седница прекине ако се у току дана не могу

решити сва питања.

**Члан 22.**

Седница Парламента се прекида:

- када нема довољног броја чланова за одлучивање;

- када седница не може да се заврши у планирано време;

- када дође до тежег нарушавања реда на седници.

У овим случајевима председник Парламента заказује нову седницу,

најдоцније у року од три дана по прекиду седнице.

**VI. ОДРЖАВАЊЕ РЕДА НА СЕДНИЦИ**

**Члан 23.**

Према члановима због ометања реда на седницама могу се изрећи

следеће мере:

1) опомена на ред у случају нарушавања реда на седницама;

2) одузимање речи у случају нарушавања реда а већ су били опоменути;

3) удаљење са седница приликом вређања чланова и присутних лица.

Одлука о удаљавању се доноси јавним гласањем.

Након одлуке о удаљењу са седнице , удаљени је дужан да напусти седницу.

**VII. ЗАПИСНИК**

**Члан 24.**

На свакој седници Парламента води се записник који садржи:

- редни број седнице;

- место, време и датум одржавања;

- имена присутних и одсутних чланова;

- усвојен дневни ред;

- формулација одлука о којима се гласало;

- време завршетка седнице;

- потпис Председника и записничара.

 **Члан 25.**

Записник се објављује најкасније пет дана поодржавању седнице.

**VIII. ЗАВРШНЕ ОДРЕДБЕ**

 **Члан 26.**

Тумачење одредаба овог Пословника даје Школски одбор .

  **Члан 27**

За све што није регулисано одребама овог Пословника примењиваће се

одредбе Закона о основама система образовања и васпитања и Статута

школе.

 **Члан 28.**

Овај пословник ступа на снагу осмог дана по објављивању на огласној

табли школе.

Напомена:

Пословник о раду ученичког парламента објављен је на огласној табли

дана 3.2.2015 године и ступа на снагу осмог дана од дана објављивања на огласној табли Школе.

Председник Школског одбора

 Татјана Војводић